Und am Obig hani denn Wacht gha, isch au immer wider lässig. Zweimol i de Nacht dörfe ufstoh und zum nöd ischlofe ab und zue chlige Ligestütz gmacht   Am Mittwoch hemmer en AGA-Tag gha, womer eimol pro Wuche halt no hend. Aber es isch recht locker gsi und nüm so wie am Afang   Zerscht chlige verschiebe i Formatione. Füf Üebige und i vier hets gheisse: "Granateischlag, Rekrut Müggler: Üebigsbestimmig: Sie sind tot." - "En Gegner het de Rekrut Müggler  abegschosse." - Danke!   Nur zum luege öb die sich chönd reorganisiere. Vilicht hani uf mim Beret au de Spruch: "Ich liege gerne auf nassen Wiesen herum." Oder au nöd. Denn wiedermole go e Richtladig ufstelle. Miteme Tessiner zämä. Und im Beobs-Poschte hemmer e Blachedach gmacht und er het en Stecke drunder tue zum unterstütze, i wöt si no chli richte, und merk das de morschi Stecke nöd nur glitschig,  sondern au weich isch. Luegi de ah und gseh: I heb döte wone grossi hässliche scheiss Tigerrossschnecke sitzt. Wenni me druckt het wär si kabutt gange, aber de Tag isch au so scho recht im Arsch gsi   Denn hemmer Schüsse gha, so im Laufe und usem Stand, us de Drehig und alles möglich. "Bi mir hend si kei Theorie, bi mir schüsset si eifach!" S'Resultat isch au selbschtsprechend (dUsbildig isch chlige meh  als e Halbstund gange…):